Gardiken

Gardiken er en innsjø i Storuman kommune i Västerbotten, Sverige. Innsjøen er regulert som magasin for Gardikfors kraftverk. Den naturlige høyden er 375 meter over havet, men etter oppdemming er høyden 392 moh. Innsjøen flyter da sammen med Lill-Björkvattnet, og magasinets areal er 56,76 kvadratkilometer. Maksimal reguleringshøyde er 395 moh, og magasinet flyter da sammen også med Stor-Björkvattnet (392,5 moh). Innsjøen oppgis å ha største dyp på 61,5 meter, men med variabel reguleringshøyde vil dette også variere. 

Gardiken har utløp i øst gjennom Gardikfors kraftverk til Umeälven.

Det samlede nedbørsfeltet utgjør  4 358,97 kvadratkilometer, hvorav 65 % er skog og 23,7 % vannflater.

Innsjøen har gode bestander av sik, kanadarøye og ørret. Mindre vanlig er røye og harr.

 Referanser 

Kategori:Innsjøer i Lappland (Sverige)
Kategori:Innsjøer i Västerbottens län
Kategori:Reservoarer i Sverige
Kategori:Umeälvens vassdragsområde